הוועדה המיוחדת לזכויות הילד, כנסת 18, פרוטוקול מספר 28, 2009-12-22 12:00

דני דנון: שלום, צהריים טובים לכולם.

דני דנון: אנחנו פותחים את הישיבה של הוועדה לזכויות הילד בנושא התמכרות להימורים בקרב ילדים ובני נוער.

דני דנון: אני מודה לכל הנוכחים שהגיעו.

דני דנון: נמצא איתנו גם מנכ"ל מפעל הפיס, מר סוטניק, ברוך הבא.

דני דנון: אנחנו קודם כל נקבל סקירה קצרה על הדוח.

דני דנון: אני מניח שכולכם קראתם אותו אבל אם יש מישהו שלא קרא אז אנחנו נקבל סקירה קצרה ממרכז המידע של הכנסת.

דני דנון: לאחר מכן נפתח את הדיון.

דני דנון: בבקשה אתי.

אתי וייסבלאי: חוק העונשים אוסר משחקים אסורים, הימורים והגרלות מלבד אלו שבהיתר משרד האוצר.

אתי וייסבלאי: בישראל מותרים הימורים על ידי שני גופים בלבד.

אתי וייסבלאי: זה מפעל הפיס והמועצה להסדר הימורים.

אתי וייסבלאי: בשנת 2007 תוקן החוק ומאז 2008 למעשה גופים אלה לא יכולים למכור כרטיסי הגרלה והימורים לבני נוער.

אתי וייסבלאי: הימורים במסגרת החוק הוא סוג פנאי נפוץ.

אתי וייסבלאי: זה מקובל בישראל וגם במדינות אחרות.

אתי וייסבלאי: בשנים האחרונות יש התפתחות מאוד גדולה בתחום של ההימורים וכיום אפשר להמר בישראל באופן חוקי, גם באינטרנט במשחקי ספורט וגם יש מכונות מזל ומפעל הפיס.

אתי וייסבלאי: יש שיעור קטן של מהמרים שיפתח התנהגות בעייתית עד התמכרות להימורים.

אתי וייסבלאי: כאשר מתרחשת התמכרות להימורים אזי היא נחשבת התמכרות קשה ובעייתית לטיפול.

אתי וייסבלאי: היא מזיקה מאוד למכור, למשפחה שלו, לסביבה, לכל הקהילה.

אתי וייסבלאי: בכל הנוגע לבני נוער נמצא שבני נוער נוטים להמר יותר ממבוגרים ומצויים יותר בסיכון לפתח התמכרות להימורים והתנהגות הימורים בעייתית.

אתי וייסבלאי: יש מעט מאוד מחקר בנושא הזה.

אתי וייסבלאי: בנושא של הימורים בכלל בישראל והימורי בני נוער בפרט.

אתי וייסבלאי: מחקר אחד שנערך בשנת 2005 מצא ש-77.

אתי וייסבלאי: 6% מבני הנוער...

דני דנון: מי ערך את המחקר הזה?

אתי וייסבלאי: זה במסגרת דוקטורט של מישהו באוניברסיטת תל אביב שערכה את המחקר בבתי ספר.

אתי וייסבלאי: מצאו שבערך 78% מהנשאלים נטלו חלק בהימורים בשנה האחרונה.

אתי וייסבלאי: בערך רבע מהנשאלים דיווחו על איזושהי התנהגות בעייתית שקשורה להימורים ו-7% מתוך המהמרים דיברו על התנהגות בעייתית ביותר.

אתי וייסבלאי: גם הנתונים שקיבלנו מהמשטרה מעידים שיש עלייה ניכרת בהיקף התופעה.

אתי וייסבלאי: רק בשנה האחרונה המשטרה פתחה 108 תיקים לבני נוער שעסקו בהימורים.

אתי וייסבלאי: 16 מתוכם הם תיקים פליליים.

אתי וייסבלאי: לפי הנתונים שקיבלנו ממשרד הרווחה כ-20% מקרב 1500 בני נוער שמטופלים בשירות ההתמכרויות במשרד הרווחה סובלים גם מהתמכרויות.

אתי וייסבלאי: במסגרת המסמך בדקנו מה עושים גופים שונים על מנת להתמודד עם התופעה של בני נוער שנוטלים חלק בהימורים.

אתי וייסבלאי: הבדיקה העלתה שבסך הכול נעשה די מעט וגם שיתוף הפעולה בין הגופים חסר.

אתי וייסבלאי: באמת אני אעבור על כמה נקודות.

אתי וייסבלאי: משרד החינוך מקדיש לנושא הזה שני שיעורים בלבד בכל תוכנית הלימודים ואין אצלו הנחיות ברורות ככל הנוגע לבני נוער מהמרים.

אתי וייסבלאי: זו תוכנית הלימודים הכללית.

אתי וייסבלאי: יכול להיות שבית ספר מסוים יחליט לקיים יותר שיעורים בנושא אם יש איזושהי בעיה ספציפית אבל זה נתון לשיקול הדעת של הצוות החינוכי במקום ואין שיתוף פעולה רצוף וקבוע עם המשטרה בעניין הזה.

אתי וייסבלאי: מפעל הפיס והמועצה להסדר הימורים בספורט מקיימים ביקורת פנימית על מנת לאכוף את החוקים שנוגעים בזה, אבל הם לא פועלים על מנת לפרסם את הנזקים שבהימורים, במיוחד בקרב בני נוער.

אתי וייסבלאי: נקודה נוספת בעניין הזה שבישראל אסור לעודד ילדים להמר אבל אין איסור או איזושהי הגבלה על פרסומות של הימורים.

אתי וייסבלאי: אנחנו כולנו רואים שהפרסומות של הימורים נפוצות מאוד בכל כלי התקשורת.

אתי וייסבלאי: משרד הרווחה והגופים הפרטיים האחרים שעוסקים בטיפול בהתמכרויות מטפלים במכורים להימורים שפונים אליהם אבל הם לא מקיימים בדרך כלל איזושהי פעילות יזומה שהמטרה שלה ליידע את הציבור על התופעה, על הנזקים שלה, איך לאתר אותה ודברים מהסוג הזה.

דני דנון: תודה רבה.

דני דנון: אני רוצה קודם כל לברך את החבר'ה הצעירים שהגיעו אלינו מהגימנסיה בירושלים.

דני דנון: אני רוצה דווקא לפנות אליכם קודם כל.

דני דנון: בני כמה אתם?

דני דנון: אתם בכיתה י"א?

דני דנון: י"ב?

תלמידי הגימנסיה: י"א.

דני דנון: בואו תספרו לנו קצת על נושא ההימורים היום.

דני דנון: מה קורה?

דני דנון: מה אתם יודעים?

דני דנון: שומעים?

דני דנון: רואים?

דני דנון: בקרב חברים?

דני דנון: עצמכם?

דני דנון: רק תציגו את עצמכם.

איציק: אנחנו באופן קבוע נחשפים להימורים, אם זה ב-winner שזה הימורי ספורט שמתרחשים בכל הארץ.

דני דנון: אני חייב להודות.

דני דנון: אני די חלש בתחום.

דני דנון: מה זה?

דני דנון: זה באינטרנט Winner?

איציק: זה טופס כמו של לוטו.

איציק: קונים את זה.

איציק: עולה לדעתי 10 שקלים.

איציק: אתה מהמר על איך אתה חושב שהמשחק יתפתח וככה אתה זוכה או מפסיד.

דני דנון: ואיפה אתה עושה את זה?

דני דנון: בדוכן?

איציק: כל מיני קיוסקים.

איציק: רוב הקיוסקים מאפשרים את זה.

דני דנון: אתה צריך להיות בגיל מסוים או שאתה.

דני דנון: ..?

יצחק קדמן: זה אסור על פי החוק.

דני דנון: שנייה.

דני דנון: ד"ר קדמן, בוא נראה מה קורה בפועל ואחרי זה נדון בזה.

דני דנון: כן?

איציק: ישנה הגבלה אבל זה לא כל כך מתבצע.

איציק: זה לא נאכף.

איציק: עוד שיטת הימורים שלדעתי זאת תופעה ארצית גורפת זה פוקר.

איציק: מפגש בין חברים שמשחקים פוקר.

איציק: זה מה שאנחנו כילדים בני 17-18 משחקים.

דני דנון: יש את הנושא של הואליום.

דני דנון: כרטיס שמתאימים אותו באינטרנט.

דני דנון: אתה מכיר את הדבר הזה ?

איציק: לא שמעתי על זה.

דני דנון: גם למכור את ה-Winner לילדים קטנים זה לא חוקי.

דני דנון: אבל הואליום הזה זה גם תופעה שאנחנו מכירים אותה אצל ילדים.

דני דנון: אנחנו עוד נדבר עליה.

דני דנון: עוד דברים שאתן רוצות להוסיף?

תמר לוי: אני רוצה להוסיף בעניין של התמכרויות של ההורים לדברים האלה.

תמר לוי: בני נוער בגלל שאין מודעות כל כך גדולה כמו לגבי למשל סיגריות ואלכוהול שזה דברים שמסכנים את הגוף, גם מבחינת תקשורת ופרסום עניין המודעות לא גדולים, כי התמכרות להימורים ההורים לא שמים לב לזה.

תמר לוי: זה אדרנליון של הרגע.

תמר לוי: אני שם 10 שקלים ואז אני מרוויח 500 או 600 שקלים.

תמר לוי: אבל הנוער לא שם לב לטווח הרחוק.

תמר לוי: יכול להיות שהם יגיעו לגיל יותר מבוגר אז ההתמכרות הזאת תבוא לידי ביטוי.

תמר לוי: עכשיו הם לא חושבים שהם מכורים.

תמר לוי: הם לא חושבים שהם מפסידים על זה כסף.

תמר לוי: אבל יכול להיות שכאשר הם יגדלו ויכנסו לדברים יותר גדולים כמו קזינו שזה כבר יהיה הכסף הפרטי שלהם.

תמר לוי: אז הם לא יבינו שזה קורה מפני שהם הימרו כשהם היו צעירים.

דני דנון: לך יצא להיחשף להימורים?

תמר לוי: כן.

דני דנון: איפה?

תמר לוי: אני ספציפית לא.

תמר לוי: אבל כן, יש לי חברים שמהמרים.

תמר לוי: אם זה פוקר ב-face book שזה לא על כסף ולא על כלום אבל כן, הם מכורים לזה.

תמר לוי: או ה-Winner שזה דבר שלדעתי הוא הכי שכיח בקרב בני נוער.

דני דנון: מה זה הכי שכיח?

דני דנון: זה פעם בשבוע, פעם ביום, פעם בחודש?

דני דנון: כמה פעמים בשבוע?

תמר לוי: בגלל שהמחיר של זה הוא נורא נמוך.

תמר לוי: זה 10 שקלים.

תמר לוי: זה לא בעיה לקחת כסף.

תמר לוי: גם ההורים לא מודעים לזה כי ההורים בתמימות מביאים כסף לילדים שלהם.

תמר לוי: הם לא חושבים שהעשרה שקלים האלה ישמשו להימורים.

תמר לוי: זה נראה כאילו לקנות אוכל בקיוסק, לקנות שתייה, אבל בסופו של דבר הם שמים את העשרה שקלים האלה בצד כדי לשחק ואולי הם יכולים להרוויח אבל לטווח רחוק הם יכולים מאוד להפסיד מזה.

יצחק קדמן: ההורים חושבים שזה לשתייה, מסתבר שזה להימורים.

תמר לוי: הם לא חושבים שזה לא בסדר.

תמר לוי: הם לא מתייחסים לזה כהתמכרות.

דני דנון: את זוכרת שעברת בבית הספר איזשהו שיעור על נושא ההימורים?

תמר לוי: לא.

תמר לוי: זה גם עוד בעיה.

תמר לוי: כתוב גם פה שיש בכיתה ח' שיעורים.

תמר לוי: לא שמעתי לא על חברים, לא אצלנו.

תמר לוי: זה גם לא הגימנסיה.

תמר לוי: כי אישית מהגימנסיה אני יודעת שכל נושא המניעה, מניעה לסמים, מניעה מאלכוהול, מניעה מסיגריות, בשיעורי חינוך לא מתעסקים בהימורים אלא בהתמכרויות האחרות.

תמר לוי: לא אומרים שזה חמור.

דני דנון: אוקיי.

דני דנון: תודה.

דני דנון: אני רוצה שאול לפתוח איתך כמנכ"ל מפעל הפיס.

דני דנון: אתם משקיעים, לא הרבה כסף אני חייב לומר, אבל יש נכונות והשקעה כספית בנושא של הסברה.

דני דנון: לגעת קודם כל בנקודה של ה-Winner ששמענו פה.

שאול סוטניק: ה-Winner זה לא הפיס.

שאול סוטניק: זה מכונות מאחורי וילון.

דני דנון: אז תיכף אנחנו נשמע מהמועצה.

דני דנון: המועצה תדבר לפני מפעל הפיס.

דני דנון: אני רוצה שהם ידברו על ה-Winner .

יצחק לארי: איציק לארי, סמנכ"ל הכספים של המועצה להסדר הימורים בספורט.

יצחק לארי: אנחנו פועלים בהתאם לחוק למניעת הימורי ספורט.

יצחק לארי: בהתאם לחוק למניעת הימורי קטינים ובהתאם לקוד האתי של המועצה עוד לפני שהחוק נכנס לתוקף אנחנו ראשית נמנעים מפרסום שמכוון לבני נוער וילדים.

יצחק לארי: אנחנו מדגישים את האיסור על הימורי בני נוער גם בפרסומים בעיתונות, גם בתחנות וגם באתר האינטרנט שלנו.

יצחק לארי: בעלי התחנות שהם בעצם קבלני משנה שלנו הם עצמאיים והם מקבלים הדרכה בנושא.

יצחק לארי: המועצה מקיימת בקרות סמויות כדי לאכוף את החוק.

דני דנון: היה מקרה ששללתם רישיון לבעל תחנה שמכר לילדים בשנה האחרונה?

יצחק לארי: לא.

יצחק לארי: לא.

דני דנון: יש לכם סמכות כזאת?

יצחק לארי: יש לנו סמכות כזאת.

יצחק לארי: בהחלט כן לזמן אותו לשימוע ולאחר מכן להשעות אותו.

דני דנון: וכל המעקבים שאתה אומר שעשיתם לא גילתם אף אחד?

יצחק לארי: לא גילינו עד היום.

יצחק לארי: ייתכן בהחלט שזה נעשה בצורה מתוחכמת שמבוגר קונה עבור ילד.

יצחק לארי: זה קורה בהימורים בכלל, גם שלנו, גם של מפעל הפיס.

יצחק לארי: קשה מאוד לאכוף את זה.

יצחק לארי: אנחנו משקיעים המון כסף בפעילויות ספורט של בני נוער.

יצחק לארי: אנחנו בדרך כלל מפרסמים באירועים שאנחנו מממנים אותם.

יצחק לארי: אבל באירועים כאלה אנחנו גם לא מפרסמים.

יצחק לארי: אנחנו מאוד מאוד מקפידים על העניין הזה והקפדנו עוד לפני שהחוק נכנס לתוקף על פי הקוד האתי שדירקטוריון המועצה אימץ.

יצחק קדמן: כשמפרסמים "בוא לעשות מזה כסף" זה אתם?

יצחק לארי: "בוא לעשות מזה כסף" זה אנחנו.

יצחק לארי: כן.

יצחק קדמן: זה כל היום מפמפם לך בראש בשעות צפייה של ילדים.

יצחק קדמן: אז איך אתה אומר אתם לא מפרסמים?

יצחק לארי: אנחנו לא מפרסמים בתוכניות שמיועדות לילדים.

יצחק לארי: אנחנו מפרסמים את הפעילויות שלנו.

דני דנון: לפי דעתי החוק כן נגע בבעיה.

דני דנון: אם אתם עושים ביקורת פנימית ואתם מודעים לנושא אתם לא מתווכחים על זה שלא צריך למכור לילדים.

דני דנון: דרך אגב מה הרווח של בעל פיצוציה על טופס של עשרה שקלים?

יצחק לארי: 7%.

דני דנון: אוקיי.

דני דנון: 70 אגורות.

דני דנון: זאת אומרת אם היו מיידעים את המשטרה, אני מבין שלא נפתחו עשרות או מאות תיקי אישום בנושא הזה.

דני דנון: אבל אתם כמי שמבצעים פיקוח למה אתם לא אוכפים את החוק ולוקחים רישיונות, ובפועל אם בעל פיצוציה יודע שהוא מוכר לילד אין לו אפשרות למכור Winner.

דני דנון: זה הרבה יותר יעיל מאשר שהמשטרה תבוא ותיכנס פה לתמונה.

יצחק לארי: יותר מזה, אנחנו שכרנו שירותים של חברת ביטחון בפיקוח שכל תפקידה לאכוף את החוק הזה.

יצחק לארי: בעל תחנה יודע.

יצחק לארי: גם בהדרכות שהם עוברים הם מוזהרים.

יצחק לארי: הם חייבים לתלות שלט.

יצחק לארי: בעל תחנה שייתפס בהחלט ישללו לו את הרישיון.

יצחק לארי: חד וחלק.

דני דנון: והחברה ששלחתם היא שלחה עם ילדים שניסו לקנות?

יצחק לארי: ניסינו.

יצחק לארי: זו היתה בעיה חוקית לקחת ילד מתחת לגיל 18 ולשלוח אותו להמר.

דני דנון: לא.

דני דנון: אתה לוקח תלמיד שנראה בן 13 או בן 14...

יצחק לארי: זה מה שניסינו לעשות, לקחת מבוגרים או ילדים מעל גיל 18 שהחזות שלהם היא של ילדים צעירים יותר ובהחלט השתמשנו גם בטריקים האלה.

יצחק לארי: אנחנו נוקטים בכל דרך כדי למנוע את התופעה הזאת.

דני דנון: מפריע לי איציק שלא שללתם אף רישיון כי אנחנו שומעים מהילדים ואנחנו יודעים שזה קורה וקונים, כמו שהיה בנושא אלכוהול, זה קורה.

דני דנון: ואתם יש לכם את הכלי לבוא ולקחת את הרישיון.

דני דנון: אם הייתם עושים את זה ועושים רעש תקשורתי על הנושא שלקחתם רישיונות ממספר אנשים בארץ ליד בתי ספר, ליד ריכוזים של ילדים, זה מה שאנחנו רוצים להשיג פה.

יצחק לארי: שוב, לא גילינו עבריינים.

יצחק לארי: לא גילינו.

יצחק לארי: כמו שיש את כל נושא ההימורים הבלתי חוקיים שמצליחים באופן מתוחכם על ידי כרטיסים שונים ומשונים למכור ולהפוך את זה למעין חוקי במקרה שלנו ייתכן שמצליחים להערים עלינו ולמכור לילדים בצורה לא ישירה.

אורי אורבך: אבל בהימורים לא חוקיים.

אורי אורבך: יש לכם בטח גם חברה ששכרתם להילחם בהימורים לא חוקיים.

אורי אורבך: שם אתם כן תפסתם עבריינים?

יצחק לארי: תפסנו עבריינים אבל בעניין הזה אנחנו לא יכולים לאכוף ואין לנו מנדט לנקוט סנקציות נגד העבריינים.

אורי אורבך: אבל אתה אומר ששם אתם מצאתם עבריינות.

יצחק לארי: שם מצאנו שמתבצעים הימורים לא חוקיים.

יצחק לארי: יש אתר אינטרנט.

יצחק לארי: לא צריך להתאמץ.

אורי אורבך: ולא מצאתם שפה מוכרים לילדים כרטיסי Winner?

יצחק לארי: לא.

יצחק לארי: לא מצאנו שמוכרים כרטיסי Winner לילדים.

אורי אורבך: תסביר את ההבדל.

אורי אורבך: למה שם מצאתם ופה לא?

יצחק לארי: כנראה שהתופעה היא יותר קטנה ממה שמתארים אותה ובכל זאת יש חשש של בעל התחנה לעשות את זה.

אורי אורבך: אני יכול להציע לך תשובה אחרת?

יצחק לארי: בהחלט.

אורי אורבך: אתה מוכן לקבל ממני תשובה אחרת חינם מידע אישי?

יצחק לארי: בשמחה.

אורי אורבך: פה עם בעלי הפיצוציות אתם מרוויחים מזה כשהם מוכרים לילדים ושם אתם מפסידים מזה כשיש הימורים לא חוקיים.

אורי אורבך: אז שם יש לכם מוטיבציה יותר גדולה.

אורי אורבך: לדעתי אתם משלמים גם יותר לחברה ששכרתם ופה לא התאמצתם מספיק כדי למצוא.

אורי אורבך: סבירות.

אורי אורבך: אתה יודע.

יצחק לארי: לא שכרנו חברה להילחם בהימורים הבלתי חוקיים.

יצחק לארי: אנחנו עושים פעילות שכל תפקידה להילחם בזה.

יצחק לארי: אנחנו עושים פעילות שוטפת.

אורי אורבך: יש לכם חברה ויש לכם אמצעים.

יצחק לארי: לא.

יצחק לארי: לא צריך אמצעים.

יצחק לארי: זה גלוי לעיני כל ואין שום בעיה לתפוס את זה.

אורי אורבך: אבל לפי הנתונים פה המוני ילדים מהמרים בכל מיני קיוסקים ב-Winner ובכל מיני צורות.

יצחק לארי: אלה נתונים שאני לא מכיר.

דני דנון: אני רוצה רגע לשמוע את מפעל הפיס ולומר משהו בהמשך לדבריו של חבר הכנסת אורבך.

דני דנון: פה בוועדה וגם הממשלה קיבלה, התחילה חקיקה, אפשר לומר אפילו חריפה בנושא המשקאות האלכוהוליים.

דני דנון: דרך אגב משקאות אלכוהול זה מגיע למצב שהתלהבנו יותר מדי.

דני דנון: שדיברנו פה ד"ר קדמן לפני 4 חודשים על נושא האלכוהול לא שיערנו שאנחנו נגיע היום לאיפה שאנחנו נמצאים היום מבחינת החקיקה.

דני דנון: זו חקיקה ממשלתית וזה הולך לעבור.

דני דנון: ואנחנו מברכים על כך למרות שזה נעשה בצורה חריפה כי יש קיצוניות.

דני דנון: בואו פה בוועדה היום, אל תחכו שתקבלו סדרת חוקים שהיא לפעמים תהיה מוגזמת ותפגע גם בכם וגם בציבור המבוגרים.

דני דנון: בואו נראה איך אנחנו מצמצמים כרגע את הנושא של היחשפות ילדים להימורים.

דני דנון: אנחנו מתעסקים רק בזה.

דני דנון: יש בעיה שאם מבוגר שהוא מכור היום ל-value card הזה או כל הדברים האחרים.

דני דנון: אבל אותנו מעניין פה בוועדה הילד שקונה את ה-value card או קונה את ה-winner.

דני דנון: אני רוצה לשמוע מכם היום, גם אפשר להתווכח על היקף התופעה, איך אנחנו מצליחים לצמצם אותה, אולי לחסל אותה ולא להגיע למצב של חקיקה אגרסיבית שאנחנו לא רוצים בכלל להגיע לשם.

דני דנון: בבקשה שאול סוטניק, מנכ"ל מפעל הפיס.

שאול סוטניק: צהרים טובים.

שאול סוטניק: אני רוצה להתחיל בהסבר של היום מהסוף.

שאול סוטניק: לפני שהכנסת אישרה את החוק שרק מעל גיל 18 אפשר לקנות כרטיסים של הפיס והטוטו ובכלל מוצרי הימורים, מפעל הפיס הפעיל מערכת פנימית שאנחנו לא מוכרים לקטינים מתחת לגיל 18.

שאול סוטניק: מעל 10 שנים.

שאול סוטניק: יש לנו שתי חברות שעושות בקרות ביום יום.

שאול סוטניק: החברה האחרונה שאנחנו שכרנו אותה במיוחד זו החברה של המפכ"ל לשעבר אהרונשיקי, כי אנחנו קיבלנו אישור מהאוצר להפעיל 500 מכונות בחיש גד אלקטרוני ולפי ההיתר המכונות האלו חייבות להיות ממסופרות.

שאול סוטניק: כלומר הקהל בחוץ לא רואה וזה לא מופיע בכל חנות.

שאול סוטניק: אסור לנו לפרסם את המשחק הזה ואכן אנחנו לא מפרסמים.

שאול סוטניק: שכרנו במיוחד חברה כדי לפקח על 150 נקודות ספציפיות.

שאול סוטניק: כי בזמנו גם משרד המשפטים ביקשו מאיתנו לפני שקיבלנו את ההיתר לשים דגש על הנושא של מתמכרים וגם על הנושא של קטינים.

שאול סוטניק: למרות שאז לא היה חוק שהגביל את הגיל מעל גיל 18.

שאול סוטניק: החברה של אהרונישיקי עושה בממוצע כל חודש 300 ביקורות.

שאול סוטניק: ביקורות לא פומביות.

שאול סוטניק: על כל מאה חמישים תחנות.

שאול סוטניק: אנחנו מקבלים דוחות.

שאול סוטניק: ההנחיה היא ברורה, אם יש קטין, אנחנו מדברים על דברים ספציפיים, זה הנושא של הקטין, אבל לו יש עוד מנדט ובעבר אנחנו סגרנו את אותן החנויות, כלומר הוצאנו את כל המוצרים של הפיס.

שאול סוטניק: הבן אדם המשיך למכור מה שהוא מוכר בחנות שלו.

שאול סוטניק: בכל הפרסומים שלנו אנחנו מופיעים גם בסרטונים, גם בכרזות.

שאול סוטניק: אפשר לראות פה הרבה דברים שאנחנו לא מוכרים לצעירים מתחת לגיל 18.

דני דנון: החבר'ה הצעירים, בנושא חיש גד וכל הגירודים למיניהם יש לכם נגישות לזה?

שאול סוטניק: לא.

שאול סוטניק: לא כל כך.

שאול סוטניק: יש יותר נגישות ל-winner.

דני דנון: למה זה?

שאול סוטניק: בני נוער לפי הסקרים שלנו הם גם אוהבים משחקים אקטיביים.

שאול סוטניק: אז יש לך פוקר, יש לך face book, יש לך קזינו באינטרנט וכולי וכולי.

שאול סוטניק: רוב המשחקים שלנו הם לא משחקים דינמיים חוץ מהמכונות.

שאול סוטניק: ברוב התחנות איפה שיש לנו מכונות גם יש בקרה של צילומים שמדי פעם אנחנו מבקשים מאותו בעל חנות להוריד את הסרט ואנחנו בודקים את כל הצילומים של יומיים, שבוע, שבוע אחורה, כדי לוודא אם באמת בני נוער לא נכנסו לשם.

שאול סוטניק: כאשר חבר כנסת אורלב העלה את הנושא של חוק 18 פלוס אנחנו במפעל הפיס היינו בדעה שהגיל להיות גיל 21 לא גיל 18, כי אנחנו חושבים שאם אנחנו נעביר את החקיקה, או אתם תתקנו את החקיקה לגיל 21 זה ייתן שקט נפשי לכולנו.

שאול סוטניק: גיל 21 הנוער הוא כבר לא נוער, הוא כבר אחרי שירות צבאי, הוא כבר בוגר, הוא חושב אחרת, ופה אנחנו יכולים לנטרל הרבה דברים בדרך בין הגילאים 14 עד 17.

שאול סוטניק: אלה בעצם הגילאים הבעייתיים.

שאול סוטניק: עכשיו אנחנו עושים מיפוי של 3000 חנויות שבהן יש נקודות מכירה שלנו, במרחק פחות מ-200 עד 300 מטר אני נתתי הנחיה לבדוק כל תחנה ולסגור אותה.

שאול סוטניק: אנחנו הגענו למסקנה, אנחנו לא רוצים לראות תחנות בסמוך לבתי ספר.

שאול סוטניק: עכשיו יש צוות שעושה מיפוי תחנה תחנה, רחוב רחוב, איפה שיש תחנות כאלו צמודות לבתי ספר, על יד בית ספר במרחק של 20 או 50 מטר.

שאול סוטניק: פחות מ-200 מטר.

שאול סוטניק: ההנחיה היא ברורה לסגור את כל התחנות.

שאול סוטניק: דבר נוסף, אנחנו משתפים פעולה עם עמותת "אפשר".

שאול סוטניק: אנחנו מעבירים תקציבים.

שאול סוטניק: מה שאנחנו מעבירים בתקציבים זה התקציב שהעמותה ביקשה.

שאול סוטניק: קיבלנו הסברים.

שאול סוטניק: תודה לאל הציבור שבא לקבל את השירותים במכון הוא לא ציבור של מפעל הפיס, לא בני נוער ולא מבוגרים.

שאול סוטניק: המספר הוא מינימאלי.

שאול סוטניק: אבל אם חס וחלילה תהיה תופעה שנאלץ להעביר יותר תקציבים לעמותה, לעשות את הטיפול אנחנו נעביר את הכסף.

שאול סוטניק: זו לא בעיה של הכסף.

שאול סוטניק: אבל יש גם אחריות של העמותה שהם לא רוצים שכל שנה נעביר כספים כאשר הכספים לא מנוצלים.

שאול סוטניק: פשוט לא מנוצלים.

שאול סוטניק: אז יש סיכום במידה שיצטרכו להרחיב את התקציב הזה אז נפעל.

דני דנון: העמותה מטפלת רק במכורים, נכון?

דני דנון: תיכף נשמע.

דני דנון: אבל השאלה היא אם פעילות הסברה בקרב ילדים ובני נוער אם אתם מתקצבים את זה ?

שאול סוטניק: בכל העלונים שלנו מופיע מתחת לגיל 18 אסור למכור ואסור לשחק.

שאול סוטניק: בכל נקודת מכירה יש מדבקה שהאיסור הוא מוחלט.

דני דנון: אני שואל אותך על שלב נוסף.

דני דנון: השלב של פעילות הסברה יזומה שיכולה להיות בבתי ספר.

שאול סוטניק: הפעילות של העמותה בבתי ספר.

שאול סוטניק: אנחנו כמפעל הפיס בכוונה אנחנו אל מפרסמים נושאים של בני נוער כדי לא להכניס אותם לסקרנות מה זה מפעל הפיס כי יש אחוז מסוים שמתחיל לקרוא מאמר על הימורים וזה אסור, ואז אתה פותח, אתה חושף את אותם בני נוער לאפשרות הזו.

דני דנון: שאלה נוספת.

דני דנון: לגבי הבדיקות, אתם שלחתם אנשים שנראים כילדים לתחנות ובדקתם שהמשווקים לא מוכרים כרטיסי חיש גד.

שאול סוטניק: אני חוזר ואני אומר, בעבר היו חנויות שנתפסו.

שאול סוטניק: היה מקרה בירושלים שההורים התלוננו, סגרנו את החנות, סגרנו את נקודת המכירה והחזרנו את כל הכספים למשפחה.

שאול סוטניק: זה מה שיכולנו לעשות במיידי וסגרנו את המקום.

שאול סוטניק: ואנחנו ממשיכים באותה מדיניות.

שאול סוטניק: אם הכנסת תעלה את הגיל לגיל 21 אנחנו רק נברך על הדבר הזה.

אורי אורבך: איך זוכים?

אורי אורבך: כבן אדם זוכה בכסף.

שאול סוטניק: יש תחנות בנקודות מכירה.

שאול סוטניק: כל הזכיות הקטנות של מאה, מאתיים, שלוש מאות שקל במקום אפשר לפדות אותן.

שאול סוטניק: מסכום של מעל 50 אלף שקל הם חייבים להגיע לבית מפעל הפיס ולקבל את הכסף.

שאול סוטניק: אחרת אפשר לפדות בתחנות של המשווקים האזוריים, תחנות מיוחדות.

שאול סוטניק: התחנות האזוריות זה המשרדים של המשווקים שלנו.

שאול סוטניק: הזוכה לא מקבל כסף מזומן.

שאול סוטניק: התשלום מבצעים אותו בצ'ק אחרי שהפונה מציג תעודת זהות.

שאול סוטניק: אם הוא קטין הוא לא יקבל כסף, במקרה שקטין מגיע.

שאול סוטניק: זה אחד הדברים.

שאול סוטניק: דבר שני שזה לא נוגע לוועדה אנחנו נוהגים בשיטה כזו בגלל הנושא של הלבנת ההון.

שאול סוטניק: יש לנו הנחיות ברורות מה לעשות עם זכיות מעל 5000 שקל.

דני דנון: בהימורים, לגבי גיל, יש לכם עמדה בנושא?

יצחק לארי: אנחנו פועלים על פי החוק.

יצחק לארי: אנחנו אימצנו את הקוד האתי.

דני דנון: שאול מעלה פה סוגיה להעביר את הגיל לגיל 21 ואז יכול להיות שזה יקטין את מרחב הבלבול של המשווק.

דני דנון: כן ראיתי, לא ראיתי.

דני דנון: זה שונה.

דני דנון: השאלה אם יש לכם עמדה בנושא?

יצחק לארי: ייתכן.

יצחק לארי: לא נתנו את הדעת על זה אבל אנחנו נכבד כל החלטה שתתקבל.

יצחק לארי: אני שוב מדגיש אנחנו אימצנו קוד אתי למניעת הימורי קטינים עוד לפני שהחוק נכנס לתוקפו.

יצחק לארי: בכל מקרה רציתי להדגיש עוד נושא.

יצחק לארי: אנחנו בשלבים מתקדמים של קבלת הסמכה בינלאומית של עמידה בתקנים מאוד מחמירים של משחקים באחריות של כל הארגונים הבינלאומיים ושם שמים דגש מאוד מאוד חזק על הימורי קטינים.

יצחק לארי: כלומר כדי לקבל את ההסמכה הזו אנחנו חייבים לאכוף את הנושא הזה מאוד חזק.

דני דנון: בנושא של בתי ספר, זה בתהליך.

דני דנון: אני רוצה שתתנו לנו תאריך יעד שתשלימו את הנושא הזה של בתי ספר.

דני דנון: כי הגימנסיה פה ברחביה, מול הגימנסיה יש תחנת הימורים.

יצחק לארי: זו אחת הנקודות.

דני דנון: של מה?

דני דנון: של לוטו?

דני דנון: או של גם וגם?

דני דנון: לפי דעתי יש גם פיס וגם לוטו.

יצחק לארי: אותה תחנה.

יצחק לארי: לפעמים התחנה היא משותפת.

שרון פרי: אבל בכל פיצוציה היום יש הגרלות.

שרון פרי: זה לא חייב להיות תחנה מוסדרת.

שאול סוטניק: אני רק רוצה להשלים מה שחבריי מהמועצה להסדר ההימורים בספורט אמרו.

שאול סוטניק: התקן הבינלאומי מפעל הפיס נבחר בין 9 מפעלי הגרלות בעולם בפילוט ואנחנו בין ה-9 הראשונים שקיבלנו את האישור הבינלאומי שאנחנו עומדים בקריטריונים הבינלאומיים של משחקים באחריות וכולי וכולי וכל מה שמשתמע מהדבר הזה.

דני דנון: תודה.

דני דנון: עכשיו נציג עמותת "אפשר".

בנימין גדליהו: עמותת "אפשר", לנו יש את המנדט המסודר מטעם המדינה לטפל בנושאי אלכוהול והימורים, טיפול במכורים.

בנימין גדליהו: אנחנו מפעילים 11 נקודות בארץ.

בנימין גדליהו: אנחנו מטפלים באלכוהול והימורים.

בנימין גדליהו: הימורים זה דבר די חדש.

דני דנון: אני שואל שאלה לגבי נוער וילדים.

בנימין גדליהו: נוער וילדים אנחנו מטפלים מגיל 18 ומעלה.

בנימין גדליהו: לגבי אלכוהול זה חשוב נורא מה שאני אגיד כרגע.

בנימין גדליהו: לגבי אלכוהול אנחנו עוסקים בזה הרבה שנים.

בנימין גדליהו: אנחנו התמחינו בזה ואנחנו מוצאים את העיתונות המקצועית בנושא.

בנימין גדליהו: יש לנו קרוב לאלף הרצאות בשנה בתוך בתי הספר בנושא אלכוהול.

בנימין גדליהו: יש לנו פרויקטים לאתיופים וליוצאי חבר המדינות עם המשפחות, פרויקטים קשים בשיתוף עם משרד הקליטה ומשרד הרווחה.

בנימין גדליהו: מקרים מאוד קשים של הידרדרות לשתיינות.

בנימין גדליהו: אבל בזה התמחינו ואנחנו עושים את זה ביוזמתנו.

בנימין גדליהו: אנחנו מקבלים את הכסף בשביל בתי הספר.

בנימין גדליהו: לגבי טיפול במבוגרים אנחנו מקבלים את הכספים ממשרד הרווחה, חלק מהכספים.

בנימין גדליהו: אין שום דבר בנושא הימורים.

בנימין גדליהו: עוד לא התחלנו ועוד לא נכנסנו לזה בכלל בבתי הספר.

בנימין גדליהו: רק בית ספר שמבקש, אנחנו התמחינו גם בנושא הזה.

בנימין גדליהו: העובדים שלנו חציים מטפלים גם בנושא של הימורים.

בנימין גדליהו: עכשיו בנושא של הימורים יש לנו בערך 10% מהמטופלים שלנו זה מטופלי הימורים.

בנימין גדליהו: כמעט כולם מטופלים אצלנו לא באמצעות הרווחה אלא את הכסף הם מוציאים מכיסם או שזה כסף שמגיע ממפעל הפיס.

בנימין גדליהו: יש לנו ועדות, כל מי שלא יכול לשלם בעצמו אנחנו מטפלים בו.

בנימין גדליהו: לגבי נוער, אין כמעט טיפול בנושא הזה.

בנימין גדליהו: גם לא נכנסנו לזה עדיין בתוך בתי הספר .

בנימין גדליהו: כי זו יוזמה אישית ופרטית שלנו.

בנימין גדליהו: לגבי התופעה, אנחנו חקרנו אותה.

בנימין גדליהו: רוב החומר שנמצא כאן הוא מתוך החומר שהועבר כאן שאנחנו אספנו אותו.

בנימין גדליהו: אנחנו נשמח לטפל בנושא הזה בבתי הספר ובמקומות אחרים שבהם בני נוער מתכנסים בנושא של הימורים.

בנימין גדליהו: זה פשוט עדיין לא נכנס לרוטינה.

דני דנון: בנושא של ה-value card מישהו פה יכול לומר משהו מבחינת האכיפה?

דני דנון: אני מבין שזו תופעה שהיקפי ההימורים בה הם גדולים מאוד.

דני דנון: value card זה כרטיס שאתה רוכש ואתה מתאים באינטרנט יתרת זכות ואתה מהמר.

קריאה: ה-value card נועד לעקוף את החוק שמונע מחברות האשראי- - -

דני דנון: איפה קונים את זה?

קריאה: בכל פינת רחוב.

דני דנון: החוק אוסר על מכירת כרטיסים כאלו?

שרון פרי: החוק אוסר על הימורים ברשת.

קריאה: החוק לא אוסר על מכירת כרטיסים כאלו.

קריאה: החוק אוסר על חברות האשראי לסלוק מכספי הימורים.

קריאה: כיוון שהכרטיס הזה לא מתייחס לקנייה ספציפית זו דרך לעקוף.

בני גדליהו: רק עניין אחד להשלים.

בני גדליהו: העניין הוא שיש תחקיר.

בני גדליהו: אני מוכן להעביר אותו לוועדה.

בני גדליהו: העניין הוא שישנה התפצלות המהמרים גם בקרב מבוגרים גם בקרב בני נוער כל ידי כל מיני גופים שעסקו בנושא הזה.

בני גדליהו: זה די מעניין אלה שמגיעים אלינו, איזה חתכים באוכלוסייה.

דני דנון: אנחנו נשמח לקבל את התחקיר.

בני גדליהו: אני אשמח להעביר את זה.

בני גדליהו: אנחנו בקשר עם הוועדה.

בני גדליהו: עכשיו בנושא הזה אני מאוד הייתי שמח כיוון גם המועצה להימורים וגם מפעל הפיס מסייעים בידינו לטפל במכורים מבוגרים

שרון פרי: לא.

שרון פרי: לא.

שרון פרי: לא המועצה.

שרון פרי: המועצה לא מעבירה כסף.

בני גדליהו: אנחנו צריכים כסף להדרכה של כל העובדים שלנו איך לטפל נכון יותר והם עושים את זה בצורה מוצלחת ביותר.

בני גדליהו: מפעל הפיס נותן לנו לטפל בחבר'ה שהתמכרו.

בני גדליהו: אין היום תשתית כספית מינימאלית לטיפול בילדים ונוער.

דני דנון: אני רוצה לשמוע את נציג משרד המשפטים.

דני דנון: אנחנו רוצים שתיגע בנקודה של ה-value card

יעקב פרידברג: כן.

יעקב פרידברג: אני שמעתי את הדברים.

יעקב פרידברג: אני חייב לציין שאני לא מתעסק במשפט הכלכלי שאליו אתם מתייחסים יותר בהיבט של ילדים.

יעקב פרידברג: לכן אני יכול להפנות שאלה לחבריי אבל אני לא מרגיש שאני יכול לומר שום דבר מוסמך בנושא הזה.

יעקב פרידברג: אם תהיה שאלה אני שמחה להפנות אותה לגורמים המקצועיים שמטפלים אצלנו בנושא.

דני דנון: אוקיי.

דני דנון: אתם התחלתם לטפל חקיקתית לסגור את הפרצה הזאת של ה- value card?

יצחק לארי: בהחלט כן.

יצחק לארי: קודם כל כמו ששמתם לב גם אנחנו וגם הפיס נוקטים את כל הפעולות הנדרשות ואנחנו עובדים על פי חוק ואנחנו תומכים בגופים שמטפלים במכורים.

יצחק לארי: לנו יש גם קו חם לטיפול במכורים.

יצחק לארי: הבעיה הגדולה היא בהימורים הבלתי חוקיים.

יצחק לארי: שם אין שליטה לאף אחד.

יצחק לארי: זו בעיה מאוד מאוד גדולה, גם באתרי האינטרנט וגם בפיצוציות ושם צריך לשים את הדגש בנושא האכיפה, כי שם בהחלט יש להם מוטיבציה מאוד גדולה למכור גם לקטינים.

יעקב פרידברג: אני מבין שהנושא הזה של ה-value card אסור לסחור בו על פי חוק.

יעקב פרידברג: זה פשוט בעיה של אכיפה?

יעקב פרידברג: זה בעצם מה שאתה אומר?

דני דנון: הבעיה עם הכרטיס הזה שלא כתוב עליו שזה להימורים.

דני דנון: זה כרטיס קרדיט שאתה יכול לקנות איתו מוצרים שונים באינטרנט.

דני דנון: ואתה יכול לקנות ספרים או חומר חינוכי.

דני דנון: אתה יכול גם להמר.

יעקב פרידברג: כן אבל הוזכר כאן שיש איסור על חברות האשראי לסלוק כספי הימורים.

יעקב פרידברג: ה-value card למעשה מוגדר ככרטיס אשראי בסופו של דבר?

בנימין גדליהו: הכרטיס הזה הוא כמו כסף מזומן.

בנימין גדליהו: הוא ללא שם.

בנימין גדליהו: קנית.

בנימין גדליהו: המרת כסף בשטרות לכסף בכרטיס פלסטיק ולכן מה שיש פה זה התחייבות לתשלום במזומן.

בנימין גדליהו: לכן אפשר לקנות איתו ספרים.

יעקב פרידברג: כן.

יעקב פרידברג: אבל כאשר אתה מהמר אתה עובר על החוק.

בנימין גדליהו: העבירה היא לא ברכישת הכרטיס הזה.

בנימין גדליהו: העבירה היא בשימוש הספציפי בכרטיס הזה.

יעקב פרידברג: אבל גם על מנפיק הכרטיס- - -

בנימין גדליהו: לדאבוני מנפיק הכרטיס יבוא ויגיד תשמע אדוני, אני מכרתי משהו.

בנימין גדליהו: קיבלתי מאה שקל, נתתי מאה שקל בצורה אחרת.

בנימין גדליהו: מה עושה עם זה האיש?

דני דנון: תראו, אנחנו נהיה מוכנים להיאבק בכל הנושא של ילדים ולהגביל בחקיקה את הנושא הזה של pre bate and value card.

אורי אורבך: הימורים לא חוקיים לא קשורים לגיל.

אורי אורבך: הם לא חוקיים לכל אחד.

אורי אורבך: אנחנו דנים בו שילדים נחשפים גם להימורים חוקיים וגם להימורים לא חוקיים.

דני דנון: יהיה קשה אבל להגביל את המכירה של הכרטיס גם למבוגרים.

אורי אורבך: היום אני מבין שהיא מוטלת רק על הזכיין, רק על המוכר.

אורי אורבך: נכון?

אורי אורבך: לגבי הפיס והלוטו והטוטו.

קריאה: זה של המוכר.

אורי אורבך: יכול להיות.

אורי אורבך: אם האחריות תהיה קצת יותר גדולה והיא לא תהיה רק על המוכר אלא גם עליכם, אז אתם תקפידו יותר שהמוכרים, יהיה עוד מנגנון פיקוח וולונטרי על המוכרים.

אורי אורבך: היום אין לכם מוטיבציה מיוחדת לפקח על המוכרים שלכם שלא ימכרו לילדים.

שאול סוטניק: אני חייב להתערב.

שאול סוטניק: אנחנו על הפיקוח וההדרכה של המוכרים שלנו זה 24 שעות אבל אתם לא יכולים להטיל על שני ארגונים משימות שלא קשורות בנו.

שאול סוטניק: פשוט זה לא קשור בנו.

שאול סוטניק: אתה לא יודע מה קורה בשטח.

שאול סוטניק: האנשים הכחולים יודעי ם מה קורה בשטח וזה לא הפורום הפתוח לדבר.

שאול סוטניק: אין לנו אפשרות לפקח על הדבר הזה.

שאול סוטניק: אם הכרטיס הזה יוכרז ככרטיס שאסור על פי חוק ואנחנו נמצא זכיין שמוכר את הכרטיס הזה אנחנו באים וסוגרים את התחנה.

שאול סוטניק: אבל אני לא יכול לפקח על 3000 נקודות מכירה יום ולילה.

שאול סוטניק: אם הוא מכר סיגריות לקטין, אם הוא מכר שתייה חריפה לקטין וגם מכר טופס לוטו.

שאול סוטניק: זה פשוט בלתי אפשרי.

שאול סוטניק: כלומר לבוא לשני הארגונים ולהטיל עליהם עוד משימה שאחרים צריכים לעשות את הבקרה, כי גם הזכיין הזה מפר חוק של המדינה.

שאול סוטניק: אני כדי לבוא ולהגיד לו, אדוני אתה מפר חוק של המדינה, והיו לי מקרים כאלה שסגרנו תחנות.

שאול סוטניק: קיבלנו מכתבים של עורכי דין והלכנו לבתי משפט כי החוק לא מאפשר לי להוציא את האישור של הזכיינות של אותו זכיין אבל אין לי סמכות לסגור את החנות שלו.

אורי אורבך: הרי אתה לא במקום משטרה.

אורי אורבך: אני מצפה שתהיו במקום משטרה.

שאול סוטניק: נתתי להבין שאנחנו באמת לא משטרת ישראל.

אורי אורבך: לא.

אורי אורבך: לא.

אורי אורבך: אני מקבל את זה.

אורי אורבך: אין סיבה גם שמפעל הפיס יחליף את המשטרה.

אורי אורבך: אבל יש לכם אחריות כי אתם המשווקים.

בני גדליהו: האם מרלבורו אחראית על כל פיצוציה שלא תמכור?

אורי אורבך: כן.

אורי אורבך: יש אחריות מסוימת.

בני גדליהו: האם דובק אחראית על כל פיצוציה?

יצחק לארי: להערה קודמת שלך, אנחנו משקיעים בשנה בבקרות ובהדרכות מיליון וחצי שקל.

יצחק לארי: זה לא שהנושא הזה רחוק מאיתנו.

יצחק לארי: רמזת קודם בין השורות ואולי מעל לשורות על האינטרס שיש לנו בצד אחד על המכירות.

יצחק לארי: אני אומר לך שתוספת המכירות השולית הזאת עולה לנו ביוקר שהנה אנחנו יושבים פה.

יצחק לארי: אנחנו לא מעוניינים בה, לא רוצים בה, זה גורם לנו נזק תדמיתי שלא מתקרב בכלל לאותה תוספת השקעה שאנחנו מקבלים.

יצחק לארי: לכן אני אומר בצורה מאוד ברורה, אין לנו שום עניין כלכלי למכור כלכלי.

יצחק לארי: זה מסב לנו נזק גם מבחינתנו.

יצחק לארי: בסוף אתה יודע אנחנו גם הורים לילדים.

יצחק לארי: אין לנו עניין בזה.

יצחק לארי: ומעבר לזה גם מבחינה כלכלית זה מסב גם לנו, גם למועצה להסדרי הימורים בספורט נזק כלכלי.

יצחק לארי: אין לנו עניין בזה.

יצחק לארי: אנחנו עושים כל מאמץ כדי למגר את התופעה.

אורי אורבך: לא.

אורי אורבך: אני אומר את זה כי אתם בעצכם, סוטניק הציע להעלות את הגיל שבו אפשר לשתות להמר.

שאול סוטניק: אני מאוד מבקש שתשקלו את הנושא שהגיל שמותר לקנות טופס כלשהו של הפיס ושל הטוטו הוא יהיה גיל 21.

שאול סוטניק: כי השטח האפור הזה בין גיל 14 לגיל 17 הוא מאוד מאוד בעייתי.

שאול סוטניק: אני חוזר ואני אומר.

שאול סוטניק: ואני מבקש מכם לשקול את הדבר הזה.

אורי אורבך: הטוטו גם חושב ככה?

שאול סוטניק: סליחה.

שאול סוטניק: זה לא עניין של הטוטו או של מפעל הפיס.

שאול סוטניק: אנחנו מדברים על בני נוער.

שאול סוטניק: חלק גדול מהאנשים כאן מדבר על הילדים, אני כבר מדבר על הנכדים שלי.

שאול סוטניק: אז אני פונה לשקול, להעלות את הגיל לגיל 21.

אורי אורבך: אבל השאלה היא אם אתם מבחינת האחריות, עזוב רגע חקיקה, אם אתם יכולים בשלב הרבה יותר מוקדם כאשר אתם תופסים תחנה סוררת עבריינית.

שאול סוטניק: אנחנו סוגרים.

אורי אורבך: השאלה באיזה שלב סוגרים?

אורי אורבך: אחרי חמש התראות?

אורי אורבך: אחרי כמה?

שאול סוטניק: לא.

שאול סוטניק: לא.

שאול סוטניק: לא. אין.

שאול סוטניק: סליחה.

דני דנון: פה שאול, פה הנקודה שאנחנו מחדדים אותה.

דני דנון: אנחנו רצינו לבוא היום ולשמוע שעשיתם ביקורות פנים ושלחתם אנשים שנראים כמו ילדים לתחנות ומתוך אלפים, כמה תחנות יש?

דני דנון: אלפים?

דני דנון: אני בטוח שהייתם תופסים והייתם סוגרים את האנשים האלה.

דני דנון: זה היה מראה לנו על רצינות יותר גבוהה.

שאול סוטניק: אדוני היושב ראש, אני חוזר למשרד ואני אתן הנחייה ליושב ראש ועדת המשנה שלנו להמציא לכם פרוטוקולים לא של השנה ולא של החודש, שלוש ארבע שנים אחורה.

שאול סוטניק: אני מוכן לשים את כל הדברים בגלוי על השולחן, להראות לכם את הפעילות שאנחנו עושים.

שאול סוטניק: אבל איפה שמצאנו תחנה שמכרו לקטינים סגרנו את התחנה, כלומר הוצאנו את המוצרים שלנו תוך 24 שעות, מכיוון שהמכונות שלנו הם on line כבר מהמשרד אנחנו סגרנו את המכונות.

שאול סוטניק: מה שנותר למחרת בבוקר זה לבוא עם הטנדר לקחת את הכול.

דני דנון: מותר למפעל הפיס שיהיה אשראי ללקוח בתחנה?

שאול סוטניק: כן.

שאול סוטניק: אנחנו מוכרים גם בכרטיסי אשראי על פי כל האישורים.

דני דנון: לא.

דני דנון: לא כרטיסי אשראי.

דני דנון: אתה יכול ליצור חוב בתחנה?

שאול סוטניק: לא.

שאול סוטניק: בשום פנים ואופן לא.

אורי אורבך: אנחנו קצת עושים עוול, קטן, לא מוגזם.

אורי אורבך: הרי אין פה נציגים של ההימורים הלא חוקיים אני מניח.

יצחק לארי: אני מוכן לדבר בשמם.

אורי אורבך: אתם פשוט זמינים כי אתם חוקיים ואתם מוסדרים אז אנחנו באים אליכם בהרבה טענות בקטע הזה.

דני דנון: תודה.

דני דנון: ד"ר קדמן בבקשה.

יצחק קדמן: אני רוצה להגיד כמה דברים שחלקם עדיין לא נשמעו פה.

יצחק קדמן: קודם כל צריך להבין שקשה מאוד להעביר מסר חינוכי לילדים כאשר בו זמנית אתה מעביר להם מסרים כפולים.

יצחק קדמן: זה כמעט בלתי אפשרי.

יצחק קדמן: אתה לא יכול לפמפם כל היום בטלוויזיה, באינטרנט, אתה מבין בספורט, אתה נהנה מכדורגל, סליחה שאני מזכיר רק את הדוגמה הזאת.

יצחק קדמן: זה מראה איזה כוח יש לפרסומת שלכם.

יצחק קדמן: איך היא נקלטה לי בראש.

יצחק קדמן: אז בוא לעשות מזה כסף.

יצחק קדמן: אתה אומר זה משהו כיפי, זה משהו שאפשר לעשות במכה את הכסף ממנו.

יצחק קדמן: ומה אנחנו חושבים?

יצחק קדמן: שבני נוער לא שומעים את זה כל היום?

יצחק קדמן: הם לא רואים את זה כל היום?

יצחק קדמן: אז נכון שבערוץ הילדים אתם לא מפרסמים.

יצחק קדמן: אבל חוץ מזה מפרסמים כל הזמן.

יצחק קדמן: אנחנו לא יכולים להעביר מסרים כפולים לילדים.

יצחק קדמן: מצד אחד כמה זה כיף, כמה אפשר לעשות מזה כסף, כמה זה זמין, והפרסומות האלה מאוד מוצלחות, אני מוכרח לומר, הודות למפרסמים שלכם, הם עושים עבודה מאוד טובה.

יצחק קדמן: ומצד שני להגיד לילדים תסגרו את האוזניים, תסגרו את העיניים, אל תשמעו.

יצחק קדמן: זאת הערה אחת.

יצחק קדמן: הערה שנייה באמת בעקבות הדברים של חבר הכנסת אורבך.

יצחק קדמן: אני חושב שהבעיה העיקרית למרות מה שאמרתי הרגע איננה נמצאת לא בטוטו ולא במפעל הפיס.

יצחק קדמן: זאת לא הבעיה העיקרית.

יצחק קדמן: הם אכן בניגוד לאחרים עושים את הפרסומות אבל בני הנוער אחרי שהוא שומע את הפרסומת שלך הוא לא בהכרח בא להמר אצלך כי אצלך יש סדר ונתת הוראות, ואסור.

יצחק קדמן: על סמך הפרסומת הזאת הוא מהמר במקום שהוא יכול בנגישות גדולה מאוד להמר וזה באינטרנט.

יצחק קדמן: היום להערכתי, רוב ההימורים גם משיחות שלי עם בני נוער, רוב ההימורים שלהם נעשים דרך האינטרנט ולא בדוכן של מפעל הפיס.

יצחק קדמן: הוא צריך לצאת מהבית, ללבוש משהו חם כדי לא להתקרר ולעמוד שם ולקנות בדוכן.

יצחק קדמן: הוא עושה את זה on line.

יצחק קדמן: יש לו את זה כל הזמן.

יצחק קדמן: אגב אפילו לא צריך מהבית.

יצחק קדמן: היום יש באמצעות הטלפון הסלולרי, הוא יכול לעשות את זה בכל מקום, בנסיעה באוטובוס הוא יכול לעשות את זה.

יצחק קדמן: וכל עוד אנחנו לא נתמודד עם המקום שבו זה נעשה הכי הרבה אנחנו בבעיה מאוד רצינית.

יצחק קדמן: תלונות שהגיעו אלינו והן לא היו רבות אבל הן היו בדרך כלל מהורים שלא התלוננו על כך שהילד שלהם מהמר.

יצחק קדמן: הם התלוננו או שהוא לקח איזה כרטיס אשראי שלהם או שהוא לקח כסף והסתבך וכולי, והם עכשיו צריכים לשלם את זה.

יצחק קדמן: חלק גדול מהתלונות במיוחד מאז שהתקבל החוק בסוף 2007 עוסקות בהימורים באינטרנט ולאו דווקא בדוכנים של מפעל הפיס או במקומות שבהם אפשר למלא טפסים, winner או כל משהו אחר כזה.

יצחק קדמן: הערה אחרת שלי נוגעת למשהו הרבה יותר עמוק.

יצחק קדמן: כל שבוע אנחנו דנים בתופעה אחרת שנפוצה בקרב בני נוער.

יצחק קדמן: עכשיו במקביל יש דיון על אלכוהול בוועדת סמים.

יצחק קדמן: אני מניח שבעקבות נתונים שנפרסם מחר יהיה בטח דיון בנושא של התאבדויות בני נוער וניסיונות אובדניים שהולכים וגדלים.

יצחק קדמן: היום זה הימורים.

יצחק קדמן: מחר זה יהיה הסנפת חומרים נדיפים אם זה דבק מגע.

יצחק קדמן: זה חוזר אלינו חזרה.

יצחק קדמן: אקסטזי ובולי ל.ס.ד.

יצחק קדמן: וכל הדברים האלה.

יצחק קדמן: יש דבר אחד משותף לדברים ואני רוצה שנזכור שיש לילדים ובני נוער בור בנשמה.

יצחק קדמן: הם ממלאים אותו עם משהו זמין.

יצחק קדמן: הם ממלאים אותו עם אלכוהול, הם ממלאים אותו עם הימורים, הם ממלאים אותו עם סמים, הם ממלאים אותו עם דברים אחרים.

יצחק קדמן: ואנחנו כל הזמן עוסקים בסימפטומים וכמעט ולא עוסקים בשורשים.

יצחק קדמן: אנחנו כמעט לא עוסקים במה מציק לבני נוער היום.

יצחק קדמן: יש מחקר שהתפרסם בשבוע שעבר בנושא של השוואה בינלאומית עד כמה בני נוער בישראל סובלים מדיכאונות וחרדה.

יצחק קדמן: אנחנו לא יכולים לטפל כל הזמן אך ורק בסימפטומים.

יצחק קדמן: אנחנו מוכרחים לטפל גם קצת מה קורה בעומק לבני נוער.

יצחק קדמן: ובעניין הזה אני גם מוכרח לומר משהו.

יצחק קדמן: אנחנו צריכים להמציא לבני הנוער אלטרנטיבות ערכיות.

יצחק קדמן: דובר על תנועות נוער.

יצחק קדמן: פעם כמעט לכל רשות מקומית היו לה מועדונים לבני נוער.

יצחק קדמן: אין דבר כזה היום.

יצחק קדמן: אנחנו לא נותנים לבני הנוער מענים חלופ0יים וכשאין מענים חלופיים אז זה מוצא את הדרך לכל מיני דברים שליליים יותר.

יצחק קדמן: אגב בעניין הזה אני שמעתי שלמישהו היו טענות למשטרה שהיא לא פותחת מספיק תיקים.

יצחק קדמן: אסור לנו בשום פנים ואופן לתלות את יהבנו שבעיית ההימורים או בעיית בני הנוער המשטרה תפתור.

יצחק קדמן: המשטרה היא תחנה אחרונה למקרה קיצון שמישהו עובד בשירות ארגון פשע וכדומה.

יצחק קדמן: אני לא רוצה שכל שני ילדים ששיחקו פוקר בבית תבוא תיכף המשטרה והיא תפתור לנו את כל הבעיות.

יצחק קדמן: אסור שהמשטרה תהיה הפתרון לעניין הזה.

יצחק קדמן: המשטרה צריכה לעשות את מה שהיא צריכה לעשות והלוואי והיא תשקיע יותר באמת בכל הנושא של הימורים לא חוקיים שזה עולם אדיר של מיליארדים.

יצחק קדמן: אבל לא לתפוס שני ילדים ששיחקו קלפים בבית ספר, שמה אנחנו נפתור את הבעיה.

יצחק קדמן: דבר אחרון קשור דווקא לקבוצה מסוימת של בני נוער מנותק או כל השמות האחרים שיש להם.

יצחק קדמן: אנחנו מוצאים לפי הנתונים שלנו שבני נוער שאינם עובדים ואינם לומדים מעורבים בכל התופעות השליליות.

יצחק קדמן: אם זה הימורים, אלכוהול, אלימות, עבריינות, כל הדברים האלה בהיקפים של בין פי 3 לפי 4 מאשר בבני נוער רגילים.

יצחק קדמן: ואנחנו מוכרחים להתחיל להשקיע יותר במה שקרוי נוער מנותק.

יצחק קדמן: במקום להשקיע בהם יותר אנחנו משקיעים בהם היום פחות ופחות.

יצחק קדמן: בשנה האחרונה קציני ביקור סדיר של משרד החינוך טיפלו ב-86 אלף ילדים שנשרו מבית ספר.

יצחק קדמן: זה מספרים אדירים.

יצחק קדמן: אלה מהווים את מקור הסכנה מספר אחד לתופעות שליליות ובהם גם הימורים.

יצחק קדמן: אני מציע שנטיל אור גם לכיוון הזה.

דני דנון: תודה.

דני דנון: נציג מועצת התלמידים לובה שקרוב בבקשה.

לובה שקרוב: אני גם תלמיד.

לובה שקרוב: אני בכיתה י'.

לובה שקרוב: דבר ראשון אני מסכים עם כל מילה שד"ר קדמן אמר.

לובה שקרוב: בקשר למתנ"סים ולמועדונים אפשר לקחת דוגמה את המקום שלי.

לובה שקרוב: אני מחדרה.

לובה שקרוב: .

לובה שקרוב: יש לנו המון מתנ"סים.

לובה שקרוב: המון.

לובה שקרוב: אפילו בצורה מוגזמת.

לובה שקרוב: בכל שכונה יש שני מתנ"סים.

לובה שקרוב: המתנ"סים האלה נוגעים לנוער הנורמטיבי יותר מאשר לנוער המנותק, הנוער הנושר, הנוער שלא מעורב בתנועות נוער או מועצות תלמידים.

לובה שקרוב: יש את תופעת הפוקר עכשיו ב-face book.

לובה שקרוב: את כל ההימורים באתרים.

לובה שקרוב: הבעיה המרכזית שלנו זה לא מפעל הפיס ולא המועצה להסדר הימורים בספורט, זה האתרים האלה באינטרנט.

לובה שקרוב: הצעירים הולכים וגונבים בקלות בלתי נסבלת להורים שלהם את כרטיס האשראי, מקלידים את הפרטים ומתחילים להמר.

לובה שקרוב: מתחילים לשחק באתרים מאוד גדולים, אם זה רשתות חברתיות, אם זה אתרי חדשות ואם זה אתרי משחקים.

לובה שקרוב: קראתי את התחקיר של המ.מ.מ ולא ראיתי שם תקציב שמוקדש מהמועצה להסדר הימורים לחינוך של בני נוער אם זה חינוך בלתי פורמאלי או פורמאלי.

יצחק לארי: עמותת "אפשר" אנחנו מתקצבים במאה אלף שקל בשנה.

דני דנון: זה מעט כסף.

דני דנון: זה נשמע הרבה אבל זה מעט כסף.

דני דנון: אנחנו רוצים שתגדילו את זה.

דני דנון: זה רשום בדוח.

דני דנון: 300 אלף שקל מפעל הפיס וכמאה אלף שקל מהמועצה.

לובה שקרוב: חוץ מהדברים האלה אני רוצה להבהיר שאין שום דבר שנוגע לבני נוער מבחינת ההתמכרויות.

לובה שקרוב: אנחנו רואים את עמותת אפשר ועמותת אלסם שאלה העמותות היחידות ששמעתי עליהן שנוגעות בבני נוער בהימורים.

לובה שקרוב: אף פעם לא נתקלתי בהימורים של בני נוער אם זה ברשות שלי ואם זה במחוז ואם זה בארצית.

לובה שקרוב: אני פועל בהרבה מאוד רמות ובהרבה מאוד אזורים ואף פעם לא נתקלתי.

לובה שקרוב: אני אשמח אם תספרי לי על מקומות כאלה כדי שנוכל לשתף איתם פעולה.

דני דנון: תודה.

דני דנון: נציגת משרד הרווחה בבקשה.

גלית גבע: אני מסכימה עם ד"ר קדמן בנושא של תרבות פנאי שזה דבר מאוד בעייתי.

גלית גבע: בני נוער חסרים בכלים ובתרבות שעות פנאי.

גלית גבע: הם משועממים.

גלית גבע: כל הנושא של ההתמכרויות בקרב בני נוער, השימוש בחומרים כאלה ואחרים זה באמת סימפטום.

גלית גבע: השימוש בחומרים או ההימורים באים במקום מענה רצוי.

גלית גבע: מה שאנחנו רואים בשירות של טיפול בהתמכרויות ביחידות ובמרכזי היום שלנו, יש לנו תופעה לא מאוד גדולה של מהמרים אבל יש כמה בני נוער עם שילוב של בעיות.

גלית גבע: אני יכולה להעיד על מחוז ירושלים שאני אחראית עליו שהיום יש לנו ארבעה בני נוער במרכזי היום שהם מטופלים בעקבות בעיה מאוד קשה של הימורים.

גלית גבע: באמת הנושא של הנגישות ושל הזמינות של ההימורים אם זה winner בעיקר, היא מאוד גדולה.

גלית גבע: יש לנו בני נוער שזה לא רק הימורים.

גלית גבע: זה הימורים ואלכוהול או הימורים וחומרים אחרים.

גלית גבע: הרבה פעמים בני נוער לא מגיעים לשירותים שלנו ואומרים, יש לי בעיה.

גלית גבע: אלה שמגיעים הם בעיקר בני נוער מנותקים, שהסתבכו כבר בפלילים, שנפתחו להם תיקים והם מגיעים משירות מבחן ובעקבות זה הם משולבים בשירותים שלנו.

גלית גבע: אצלנו ביחידות נעשית עבודה בבתי ספר מול יועצות.

גלית גבע: אנחנו מנסים לתת את הכלים ומצביעים על סימני ההיכר של מהמר.

גלית גבע: אנחנו מחזקים את הקשרים עם בתי הספר ומרכזים קהילתיים לאבחן, ליידע, על מנת ליצור איזשהו רצף שירותים.

גלית גבע: אין לנו מספר מאוד גבוה של בני נוער מהמרים אבל המספר רק הולך וגדל.

גלית גבע: יש לנו יותר ויותר הפניות.

גלית גבע: הבעיה חוצה מעמדות ומגזרים.

גלית גבע: במחוז ירושלים יש לנו 4 בני נוער מהמרים שהם בני 16.

דני דנון: תודה.

דני דנון: טלי אלדר, מטפלת במרכז טיפולי.

טלי אלדר: ההתמכרות לסמים, אלכוהול, סיגריות זה נושא כאוב שמשפיע על חיים של מיליונים רבים ברחבי העולם.

טלי אלדר: נראה כי הכול מתמודדים עם בעיית ההתמכרות, קרובים למישהו הנאבק עימה.

טלי אלדר: התופעה היא קשה לשליטה ומתמשכת ולמרות ההתקדמות בשדה הפסיכולוגיה והמדע אין אנו קרובים היום יותר להכחדה מאשר היינו לפני מאות שנים.

טלי אלדר: אנחנו חיים כיום בחברה תחרותית, הישגית וחומרנית המעודדת את האדם לפעול מתוך דחף על מנת להגיע לסיפוקים וריגושים.

טלי אלדר: לקנות, להמר, לשתות, לאכול, לעשן, לצרוך תרופות ומתוקים, על מנת לספק צורך גופני, נפשי ורגשי.

טלי אלדר: האדם המודרני סובל מעודף: עודף משקל, עודף סוכרים, עודף גירויים.

טלי אלדר: אינו מסתפק בקיים ורוצה תמיד עוד ועוד.

טלי אלדר: התרופות, הכדורים והחומרים הממכרים הפכו לאמצעי מקובל ושכיח לסילוק חרדה, כאבים, דיכאון, אי נוחות, לחץ, מתח, משברים ועוד.

טלי אלדר: בני הנוער הם המראה שלנו, של המבוגרים.

טלי אלדר: אני מחזקת את הדברים שאמר כאן ד"ר קדמן.

טלי אלדר: הם בעצם התשקיף שלנו כאשר אנו המודל שלהם לחיקוי.

טלי אלדר: עולם המבוגרים הלך והתדרדר יותר בשנים האחרונות בכל התחומים של ההתמכרויות.

טלי אלדר: בוודאי שזה משפיע גם על בני הנוער.

טלי אלדר: בעיית ההימורים היא תוצר של חברה מודרנית שבה הכסף, תרבות הצריכה והשפע החומרי הפכו להיות בראש סולם העדיפויות של החברה כפרמטר למדידת הצלחה ומקובלות חברתית.

טלי אלדר: אנחנו רואים שבעיית ההימורים פוגעת בכל שכבות האוכלוסייה: גברים, נשים, פנסיונרים, חיילים, סטודנטים, ילדים ובני נוער.

טלי אלדר: רק השבוע סיפר לי מטופל שלי שבצבא יושבים קצינים בחיל אוויר וחיילים בעמדות בכירות, יושבים ומשחקים פוקר, טקסס הולדן, אותו משחק שבני הנוער כאן הזכירו.

טלי אלדר: גם ההימורים החוקיים וגם ההימורים הבלתי חוקיים, שניהם באותה מידה קשים ביותר ויש להם השפעה על בני הנוער והצעירים.

טלי אלדר: להערכתנו הגידול בעיסוק נובע בין היתר ממגוון האפשרויות להמר באופן חוקי ולא חוקי, מן הנגישות, מן החשיפה התקשורתית הרחבה והשיווק המגמתי המכוון והישיר להימורים החוקיים בכל אמצעי ובכל מדיה אפשרית.

טלי אלדר: ובכל פינה אנחנו רואים היום ובכל קיוסק או פיצוציה מוכרים כרטיסים.

טלי אלדר: אני נכנסת לרשת מזון כמו מגה ובסוף הקנייה שלי אני מגיעה לקופה ומה מציעים לי שם?

טלי אלדר: כרטיס הגרלה של מפעל הפיס.

טלי אלדר: אני באתי לקנות מזון.

טלי אלדר: ף אני לא באתי לקנות כרטיס של מפעל הפיס.

דני דנון: תודה טלי.

דני דנון: אני רוצה לקראת סיום שאלה קצרה לגבי גיל 21.

דני דנון: ד"ר קדמן יש לך עמדה בנושא?

דני דנון: כי אני אגיד לך את עמדתי לפני.

דני דנון: אני מצדד בזאת ומצד שני היתה לי שיחה עם שר התחבורה לגבי העניין של רישיונות.

דני דנון: אמרתי לו שמע, חבר'ה נוהגים בטנקים, מעיפים מטוסים ואנחנו אומרים להם עכשיו אל תנהגו באוטו כשאתם באים לסופשבוע.

דני דנון: אבל מצד שני אם אנחנו רואים שזה יכול להוריד את המצב שהם לא יתבלבלו המשווקים אז אני יכול לשקול את זה בחיוב.

דני דנון: אני רוצה לשמוע גם את העמדה של המשרד לביטחון פנים.

יצחק קדמן: אם במשך שנים לפני שהיה חוק גם מועצת ההימורים, גם מפעל הפיס עשו דברים בהסדרה עצמית שלהם בנושא של קטינים ואם הם יעשו את זה בהסדרה עצמית מוטב.

יצחק קדמן: אני חושש ממצב של עודף בחוקים שאחר כך לא נשמרים ולא נאכפים.

יצחק קדמן: זה עושה זילות של החוק.

יצחק קדמן: אני לא בטוח שאנחנו מצליחים לאכוף את החוק על קטינים ואנחנו מרחיבים את זה לעוד שלושה שנתונים עד גיל 21.

יצחק קדמן: אם זה לא ייאכף תהיה לזה דווקא השלכה שלילית על בני נוער.

יצחק קדמן: זו מין המלצה שאף אחד לא מתכוון אליה ברצינות.

יצחק קדמן: חוק שלא נאכף יותר גרוע ממצב של אין חוק.

יצחק קדמן: לכן אני מאוד חושש פה דווקא אדוני היושב ראש מכוונות טובות שיכולות להביא לתוצאות הפוכות לגמרי.

יצחק קדמן: אם ביוזמה עצמית שני הגופים הנכבדים האלה יגבילו את עצמם מה טוב, אבל לחוקק חוק שאני לא בטוח שהוא ייאכף יעביר מסר שלילי לבני הנוער לגבי מידת הרצינות שצריך להתייחס לחוק.

דני דנון: גלית יש לכם עמדה בנושא?

גלית שחם: יש לנו המון מה להגיד על הנושא הזה.

גלית שחם: רוב התיקים הפליליים שפתחנו לקטינים ולבני נוער בעבירות של הימורים ומשחקים אסורים זה בעיקר על משחק פוקר וטקסס סודם.

גלית שחם: זה נעשה אצלם בבית, קונים ערכות מסודרות.

גלית שחם: זה האלמנט המרכזי פה.

גלית שחם: הם הולכים לכל חנות צעצועים היום וקונים ערכה מזוודה כזאת ששם יש את הז'טונים, את הקלפים וילדים משחקים בהם.

גלית שחם: ילדים ששיחקו זו עבירה פלילית כלח עוד הם משחקים על כסף ועל שווה כסף.

גלית שחם: בשנת 2009 היו 108 תיקים.

גלית שחם: רוב בני הנוער שאנחנו חוקרים בכלל לא מודעים לכך שזו עבירה פלילית.

גלית שחם: ההורים אומרים לנו, מה אתם פותחים לבן שלי תיק על זה שהוא שיחק פוקר עם החבר שלו על 10 שקלים או 5 שקלים או על מי שמנצח קונה לשני בקבוק שתייה.

דני דנון: שאלה, בתוך ה-108 כמה היו שחקנים וכמה היו מארגנים?

גלית שחם: 92 מהם זה תיקי של משתתפים.

גלית שחם: זה לא מארגנים.

גלית שחם: זה לא כמו אצל מבוגרים שיש מישהו שמארגן, שנותן את המקום, שמרוויח מזה כסף.

גלית שחם: רובם זה בני נוער שהתחילו עם זה באינטרנט ושעמם להם לשחק מול עולם הוירטואלי ועברו לשחק עם החברים בכיתה.

גלית שחם: גיל הקטינות במדינת ישראל הוא עד גיל 18.

גלית שחם: צריך להיות אחידות בעניין הזה.

גלית שחם: אם אנחנו כל הזמן אומרים לבני נוער עד גיל 18 אסור אחת, שתיים, שלוש, צריכה להיות אחידות בהגבלה הזאת.

גלית שחם: אין שום מניעה שזה יעלה לגיל 21.

גלית זיוה: רוב בני הנוער שמגיעים כבר למשטרה ואנחנו חוקרים אותם על עבירות של הימורים ברוב המקרים זאת לא עבירה יחידה.

גלית זיוה: זה משהו שנלווה לעבירות נוספות, אם זה אלימות, אם זה סמים, אם זה עבירות רכוש, לגנוב כדי לממן וכולי.

דני דנון: תודה.

דני דנון: אחרוני הדוברים מיטל איגוד האינטרנט ונציג משרד המשפטים.

דני דנון: בבקשה מיטל.

מיטל גרייבר שוורץ: הימורים באינטרנט הם לא חוקיים בדיוק כמו שהם לא חוקים בעולם האמיתי.

מיטל גרייבר שוורץ: תוכנות סינון שספקי האינטרנט מאפשרים להתקין לכל אחד מהמחשבים בבית מאפשרים חסימה גם של אתרי הימורים על ידי מילות מפתח או על ידי הגדרות אחרות.

מיטל גרייבר שוורץ: גם בנושא של תוכנות סינון וגם בנושא בכלל המודעות ההורים בזה צריך להתרכז.

יעקב פרידנברג: עניין הגיל.

יעקב פרידנברג: אני רוצה להצטרף לדברים של גלית ושל ד"ר קדמן.

יעקב פרידנברג: הקוהרנטיות שמאוד משמעותית אנחנו בחוקים רבים, עכשיו הגיל עומד על 18.

יעקב פרידנברג: יכול להיות שיהיו תיקונים.

יעקב פרידנברג: בגיל 18 הכשרות המשפטית נרכשת בגיל 18 ושינויים צריך שייעשו בראיית רוחב.

שאול סוטניק: שאלת גיל 21 בהימורים.

שאול סוטניק: אנחנו יודעים שכל מבוגר שני אוהב לשחק גם לפי המחקרים שעשינו וגם לפי הנפח של הכסף שהבלתי חוקיים מגלגלים במדינת ישראל קרוב ל-15 מיליארד שקל, כאשר הטוטו והפיס יחד בקושי אנחנו מגיעים ל-6 מיליארד שקל בשנה.

שאול סוטניק: בעבר בתי קזינו בעולם הרשו לאנשים מגיל 18 ומעלה להיכנס.

שאול סוטניק: אבל היתה תופעה של בני נוער שנראים מעל גיל 21.

שאול סוטניק: בקושי הם הגיעו לגיל 18, היו נכנסים לבתי קזינו.

שאול סוטניק: יצא חוק שלהמר בבתי קזינו זה מעל גיל 21.

שאול סוטניק: אנחנו מדברים על התופעה.

שאול סוטניק: אני מבקש לעשות תיקון בחוק בנושא הימורים במדינת ישראל.

שאול סוטניק: אפילו אם אנחנו נפסיד 2 מיליארד שקל אני מוכן שהגיל יהיה החל מ-21.

גליה שחם: אני מברכת על הדיון הזה.

גליה שחם: מדי פעם הנושא הזה עולה והמודעות עם הדיון עולה.

גליה שחם: בפעם האחרונה שהיו דיונים כאלה זה היה כשעשו את השינוי לגבי הגבלת המכירה.

גליה שחם: אנחנו עובדים בשיתוף פעולה עם כל הגורמים, עם משרד הרווחה ועמותת אפשר.

גליה שחם: מה זה התנהגות לא נורמטיבית לגבי הימורים זה הדבר שצריך לחדד.

דני דנון: לפני שאני פורש את הצעת ההחלטה אני רוצה לומר משהו לפרוטוקול לחברי מהמועצה להסדר ההימורים ומפעל הפיס.

דני דנון: אנחנו נעשה פה מעין עסקה.

דני דנון: אתם חייבים לטפל בנושא של ילדים שקונים בדוכנים.

דני דנון: לא ייתכן שלא תפסתם אף דוכן שמוכר לילדים ולא הענשתם.

דני דנון: אתם צריכים להגביר את הפיקוח.

שאול סוטניק: סליחה אדוני היושב ראש, לפני החוק ביוזמתנו תפסנו וסגרנו ואני אעביר לך את כל הפרוטוקולים.

דני דנון: אני רוצה לדעת שבשנת 2009 היתה ביקורת, נתפסו איקס בעלי דוכנים.

דני דנון: אני רוצה לשמוע שתפסתם לפחות עשרות שמוכרים לילדים ושללתם להם את הרישיון.

דני דנון: אני מדבר על חיש גד והפיס ו-winner.

דני דנון: אני מדבר אל שניכם פה.

דני דנון: אתם מפסידים נקודות בתדמית ופחות בכסף.

דני דנון: אנחנו מצידנו נקדם את הנושא של value card.

דני דנון: בנושא הנוער וילדים נסגור את הפרצה הזאת.

דני דנון: שלפחות ילדים לא יוכלו ללכת ולקנות כרטיס נטען במאות שקלים ולהמר איתו.

דני דנון: אז אני מקריא את הצעת ההחלטה: הוועדה לזכויות הילד רואה בחומרה את הנתונים שהוצגו בוועדה שלפיהם למעלה מ-70% מבני הנוער נחשפו להימורים בלתי חוקיים.

דני דנון: הוועדה קוראת למפעל הפיס ולמועצה להסדר ההימורים בספורט להגביר את הפיקוח האקטיבי על המשווקים בנושא מכירת מוצרי הימורים לילדים ונוער.

דני דנון: אנו מצפים מכם להכריז ולפעול שכל מי שימכור לילדים ונוער רישיונו יישלל מיד.

דני דנון: בהמשך להמלצת מפעל הפיס הוועדה תשקול להעלות את הגיל שבו ניתן להמר לגיל 21.

דני דנון: הוועדה תגבש חקיקה שתבוא להגביל את מכירת הכרטיסים הניתנים לקטינים.

דני דנון: הוועדה קוראת לגופים השונים העוסקים בנושא להגביר את פעילות ההסברה במוסדות החינוך בנושא הסכנות שבהימורים.

דני דנון: אני מודה לכל המשתתפים.

דני דנון: תודה רבה.

דני דנון: הישיבה נעולה.